ประกาศกระทรวงคมนาคมประกาศกระทรวงคมนาคมเรื่องกำหนดให้ทางพิเศษอุดรรัถยา (ทางพิเศษสายบางปะอิน - ปากเกร็ด) เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษพ.ศ.๒๕๕๑[๑] ด้วยคณะกรรมการการทางพิเศษแห่งประเทศไทยในคราวประชุมครั้งที่๗/๒๕๕๑ เมื่อวันที่ ๒๔ กรกฎาคม ๒๕๕๑ได้พิจารณาตามเงื่อนไขของสัญญาร่วมทุนระหว่างการทางพิเศษแห่งประเทศไทยกับบริษัทคู่สัญญาประกอบกับความเห็นของสำนักงานอัยการสูงสุดแล้วจึงกำหนดอัตราค่าผ่านทางพิเศษของทางพิเศษอุดรรัถยา (ทางพิเศษสายบางปะอิน -ปากเกร็ด) ตามมาตรา ๑๙ แห่งพระราชบัญญัติการทางพิเศษแห่งประเทศไทย พ.ศ. ๒๕๕๐ฉะนั้น อาศัยอำนาจตามความในมาตรา ๕ และมาตรา ๓๙แห่งพระราชบัญญัติการทางพิเศษแห่งประเทศไทย พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งรัฐธรรมนูญแห่งราชอาณาจักรไทย มาตรา ๒๙ ประกอบมาตรา ๓๔ บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกประกาศไว้ ดังต่อไปนี้ข้อ ๑ประกาศนี้เรียกว่า ประกาศกระทรวงคมนาคมเรื่อง กำหนดให้ทางพิเศษอุดรรัถยา (ทางพิเศษสายบางปะอิน - ปากเกร็ด)เป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษ พ.ศ. ๒๕๕๑ข้อ ๒ประกาศกระทรวงคมนาคมนี้ให้ใช้บังคับตั้งแต่วันที่๑ พฤศจิกายน พ.ศ. ๒๕๕๑ เป็นต้นไปข้อ ๓ให้ยกเลิกประกาศกระทรวงคมนาคม เรื่องกำหนดให้ทางพิเศษอุดรรัถยา (ทางพิเศษสายบางปะอิน - ปากเกร็ด)เป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษและอัตราค่าผ่านทางพิเศษ ฉบับลงวันที่ ๒๙ สิงหาคม พ.ศ. ๒๕๔๖ข้อ ๔ให้ทางพิเศษอุดรรัถยา(ทางพิเศษสายบางปะอิน - ปากเกร็ด) เป็นทางต้องเสียค่าผ่านทางพิเศษข้อ ๕ให้รถตามบัญชีประเภทของรถที่ต้องเสียค่าผ่านทางพิเศษท้ายประกาศกระทรวงคมนาคมนี้เป็นรถที่ต้องเสียค่าผ่านทางพิเศษข้อ ๖ให้รถตามบัญชีประเภทของรถที่ได้รับยกเว้นค่าผ่านทางพิเศษท้ายประกาศกระทรวงคมนาคมนี้เป็นรถที่ได้รับการยกเว้นค่าผ่านทางพิเศษข้อ ๗ค่าผ่านทางพิเศษไม่เกินอัตราค่าผ่านทางพิเศษท้ายประกาศกระทรวงคมนาคมดังต่อไปนี้(๑) บัญชีอัตราค่าผ่านทางพิเศษหมายเลข ๑สำหรับผู้ใช้ทางพิเศษอุดรรัถยา (ทางพิเศษสายบางปะอิน - ปากเกร็ด)ตอนด่านเก็บค่าผ่านทางพิเศษเมืองทองธานี ถึงด่านเก็บค่าผ่านทางพิเศษเชียงราก(๒) บัญชีอัตราค่าผ่านทางพิเศษหมายเลข ๒สำหรับผู้ใช้ทางพิเศษอุดรรัถยา (ทางพิเศษสายบางปะอิน - ปากเกร็ด)ตอนด่านเก็บค่าผ่านทางพิเศษเชียงรากถึงด่านเก็บค่าผ่านทางพิเศษบางปะอินข้อ ๘ผู้ใช้รถบนทางพิเศษต้องเสียค่าผ่านทางพิเศษตามอัตราที่ประกาศโดยความเห็นชอบของคณะกรรมการการทางพิเศษแห่งประเทศไทยณ สถานที่จัดเก็บตามที่การทางพิเศษแห่งประเทศไทยกำหนดประกาศณ วันที่ ๑๕ สิงหาคม พ.ศ. ๒๕๕๑สันติพร้อมพัฒน์รัฐมนตรีว่าการกระทรวงคมนาคม[เอกสารแนบท้าย]๑. บัญชีประเภทของรถที่ต้องเสียค่าผ่านทางพิเศษท้ายประกาศกระทรวงคมนาคม เรื่อง กำหนดให้ทางพิเศษอุดรรัถยา (ทางพิเศษสายบางปะอิน -ปากเกร็ด) เป็นทางต้องเสียค่าผ่านทางพิเศษประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษพ.ศ.2551๒. บัญชีประเภทของรถที่ได้รับการยกเว้นค่าผ่านทางพิเศษท้ายประกาศกระทรวงคมนาคม เรื่อง กำหนดให้ทางพิเศษอุดรรัถยา (ทางพิเศษสายบางปะอิน -ปากเกร็ด) เป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ พ.ศ. 2551๓. บัญชีอัตราค่าผ่านทางพิเศษหมายเลข1 ท้ายประกาศกระทรวงคมนาคม เรื่อง กำหนดให้ทางพิเศษอุดรรัถยา (ทางพิเศษสายบางปะอิน- ปากเกร็ด) เป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ พ.ศ. 2551๔. บัญชีอัตราค่าผ่านทางพิเศษหมายเลข2 ท้ายประกาศกระทรวงคมนาคม เรื่อง กำหนดให้ทางพิเศษอุดรรัถยา (ทางพิเศษสายบางปะอิน- ปากเกร็ด) เป็นทางต้องเสียค่าผ่านทางพิเศษ ประเภทของรถที่ต้องเสียหรือยกเว้นค่าผ่านทางพิเศษ และอัตราค่าผ่านทางพิเศษ พ.ศ. 2551(ดูข้อมูลจากภาพกฎหมาย)ปริยานุช/ผู้จัดทำ๒๙สิงหาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๔๒ ง/หน้า ๑๙/๒๕ สิงหาคม ๒๕๕๑